Rais Samia Suluhu akilikagua gwaride la kijeshi

Mabadiliko hayo yanafanana - kwa kiasi kikubwa, na yale aliyoyafanya kwenye Baraza la Mawaziri ambako kimsingi aliwahamisha tu kutoka wizara moja kwenda nyingine na hakuna waziri hata mmoja aliyeachwa na hayati Rais John Magufuli ambaye aliondolewa katika wadhifa wake.

Ingizo jipya lilikuwa ni Waziri wa Mambo ya Nje, Liberata Mulamula, ambaye alipata nafasi hiyo kwa sababu kifo cha Magufuli kilimpa nafasi Samia kuwa Rais na hivyo kuiacha wazi nafasi ya Makamu wa Rais aliyokuwa nayo Samia. Uteuzi wa kumfanya Philip Mpango aliyekuwa Waziri wa Fedha kuwa Makamu wa Rais uliacha nafasi yake ya awali wazi na hapo ndipo ndipo ilipotokea fursa ya kuwazungusha wengine.

Katika orodha mpya iliyotangazwa na Ikulu Mei 15 mwaka huu, katika mikoa 26 ya Tanzania Bara, ni wakuu wa mikoa tisa  - karibu theluthi moja ya wote ndiyo ambao wameondolewa  , kustaafu au kupangiwa majukumu mengine lakini theluthi mbili ya waliokuwepo wamebaki.

Wakuu wa Mikoa w... Endelea na makala kwa vibambo vingine 4000 isizidi:
alioondolewa na mikoa yao kwenye mabano ni Anna Mghwira (Kilimanjaro), Godfrey Zambi (Lindi), Joachim Wangapo (Manyara), Loata Ole Sanare (Morogoro), Rehema Nchimbi (Singida), Iddi Kimanta (Arusha), Gelasius Byakanwa (Mtwara), Brigedia Jenerali Nicodemus Mwangela (Songwe). Mkuu wa Mkoa mwingine aliyeondolewa ni Christine Mndeme (Ruvuma) lakini yeye amekuwa Naibu Katibu Mkuu wa Chama Cha Mapinduzi (CCM).

Queen Sendiga ambaye ni kutoka upinzani ameteuliwa kuwa mkuu mpya wa mkoa wa Iringa

Kwa mujibu wa orodha hiyo, wakuu wapya na mikoa yao kwenye mabano ni Queen Sendiga (Iringa), Mwanamvua Mrindoko (Katavi), David Kafulila (Arusha), Meja Jenerali Charles Mbuge (Kagera), Makongoro Nyerere (Manyara),  Brigedia Jenerali Wilbert Ibuge (Ruvuma), Omary Mgumba (Songwe), Amos Makalla (Dar es Salaam) Rosemary Senyamule (Geita) na Stephen Kagaigai (Kilimanjaro).

Kwa takwimu hizo, taswira ya kwanza katika uteuzi huu wa Rais Samia ni kwamba bado ameamua kuendelea kuwapa nafasi watu ambao walipewa nafasi zao wakati yeye akiwa Makamu wa Rais. Kwa maana nyingine, katika teuzi hizi za kwanza za mawaziri na wakuu wa mikoa, Rais mpya bado anaendelea kutoa nafasi kwa wale waliopewa vyeo na mtangulizi wake.

Inaweza pia kumaanisha kwamba bado Rais Samia hajaanza kukunjua makucha yake na kuonyesha rangi zake zote - walau katika miezi yake ya kwanza ya urais.

Jicho kwenye ulinzi na usalama

Mjadala muhimu ambao haujaonwa na wengi katika uteuzi wa sasa wa Rais ni namna alivyopangua na kupanga safu yake katika eneo la ulinzi na usalama wa nchi.

Kwanza, kitendo cha kumteua aliyekuwa Mkuu wa Jeshi la Kujenga Taifa (JKT), Meja Jenerali Charles Mbuge, kuwa Mkuu wa Mkoa wa Kagera ni kama vile kinamwondoa katika kinyang'anyiro cha kuwa Mkuu ajaye wa Majeshi ya Ulinzi ya Tanzania (CDF).

Katika duru za kijeshi ndani ya Tanzania, jina la Jenerali Mbuge lilikuwa likitajwa sana kama mmoja wa warithi wa Mkuu wa Majeshi ya Tanzania, Jenerali Salvatory Mabeyo, wakati muda wake wa kutumikia wadhifa huo utakapokamilika. 

Katika kipindi cha...